Document ID: 31999L0016

31999L0016
L 097/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/16/ЕО НА КОМИСИЯТA
от 16 март 1999 година
за привеждане в съответствие с техническия прогрес на Директива 77/540/ЕИО на Съвета по отношение на светлините за паркиране на моторни превозни средства
(текст от значeние за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторни превозни средства и техните ремаркета (1), последно изменена с Директива 98/91/ЕО на Европейския парламент и на Съвета (2), и по специално член 13, параграф 2 от нея,
като взе предвид Директива 77/540/ЕИО на Съвета от 28 юни 1977 г. относно сближаването на законодателствата на държавите-членки по отношение на светлините за паркиране на моторни превозни средства (3), последно изменена с Акта за присъединяване на Австрия, Финландия и Швеция, и по-специално член 10 от него,
(1)
като има предвид, че Директива 77/540/ЕИО е една от специалните директиви на процедурата за типово одобрение на ЕО, въведена с Директива 70/156/ЕИО; като има предвид, че следователно разпоредбите на Директива 70/156/ЕИО относно системите, компонентите и обособените технически възли на моторни превозни средства се прилагат за Директива 77/540/ЕИО;
(2)
като има предвид, по-специално, че член 3, параграф 4 и член 4, параграф 3 от Директива 70/156/ЕИО изискват всяка отделна директива да има приложен към нея информационен документ, както и сертификат за типово одобрение, основан на приложение VI към Директива 70/156/ЕИО, за да може типовото одобрение да бъде обработено по компютърен път; отчитайки, че сертификатто за типово одобрение, предвидено в Директива 77/540/ЕИО, би следвало да бъде съответно изменен;
(3)
като има предвид, че процедурите би следвало да бъдат опростени, за да се поддържа еквивалентността, предвидена в член 9, параграф 2 от Директива 70/156/ЕИО, между определени отделни Директиви и съответстващите им актове на Икономическата комисия за Европа на Организацията на обединените нации (наричана по-долу ИКЕ/ООН), когато тези регламенти са изменени; че първоначално техническите изисквания на Директива 77/540/ЕИО би следвало да бъдат заменени с тези на Регламент № 77 на ИКЕ/ООН чрез препратки;
(4)
като има предвид, че е необходимо да се гарантира, че са изпълнени изискванията на Директива 76/756/ЕИО на Съвета (4), последно изменена с Директива 97/28/ЕО на Комисията (5), както и с Директива 76/761/ЕИО на Комисията (6), последно изменена с Директива 1999/17/ЕО на Комисията (7);
(5)
като има предвид, че мерките, предвидени в настоящата директива, са съобразени със становището на Комитета за привеждане в съответствие с техническия прогрес, създаден с Директива 70/156/ЕИО,
ПРИЕ НАСТОЯЩАТА ДИРЕКТИВА:
Член 1
Директива 77/540/ЕИО се изменя, както следва:
1.
В член 1 параграф 1 се заменя, както следва:
„1. Всяка държава-членка предоставя типово одобрение на ЕО за компонент за всеки тип светлина за паркиране, който отговаря на проектните и изпитвателните изисквания, залегнали в съответните приложения.“
2.
В член 2 първата алинея се заменя, както следва:
„Държавите-членки издават на производителите знак за типово одобрение на ЕО за компонент в съответствие с образеца, показан в приложение I, допълнение 3 за всеки тип светлини за паркиране която те одобряват съгласно член 1.“
3.
Член 4 се заменя, както следва:
„Член 4
Компетентните органи на държавите-членки се уведомяват взаимно посредством процедурите по член 4, параграф 6 от Директива 70/156/ЕИО, за всяко одобрение, което те са предоставили, отказали да предоставят или отнели съгласно настоящата директива.“
4.
Член 9 се заменя, както следва:
„Член 9
За целите на настоящата директива „превозно средство“ означава всяко моторно превозно средство, предназначено за движение по път, с или без каросерия, имащо поне четири колела и максимална проектна скорост 25 km/h, както и неговите ремаркета, с изключение на релсовите превозни средства, земеделските и горските трактори и всички подвижни машини.“
5.
Приложенията се заменят от текста в приложението към настоящата директива.
Член 2
1. Считано от 1 октомври 1999 г., или ако публикуването на текстовете, посочени в член 3, е забавено след 1 април 1999 г., шест месеца след точната/действителната дата на публикуването на тези текстове, държавите-членки, по причини, свързани със светлините за паркиране, не могат:
-
да отказват да предоставят типово одобрение на ЕО или национално типово одобрение по отношение на тип превозно средство или тип светлини за паркиране, или
-
да забранят регистрацията, продажбата, въвеждането в експлоатация на превозни средства, както и продажбата или въвеждането в експлоатация на светлините за паркиране,
при условие че светлините за паркиране отговарят на изискванията на Директива 77/540/ЕИО, изменена с настоящата директива, и при условие че те са инсталирани на превозните средства в съответствие с изискванията, предвидени в Директива 76/756/ЕИО.
2. Считано от 1 април 2000 г. държавите-членки:
-
прекратяват да предоставят типово одобрение на ЕО, и
-
могат да откажат да предоставят национално типово одобрение
за всеки тип превозно средство по причини, свързани с светлините за паркиране и за всеки тип светлини за паркиране, ако изискванията на Директива 77/540/ЕИО така, както са изменени с настоящата директива, не са изпълнени.
3. Считано от 1 април 2001 г. изискванията на Директива 77/540/ЕИО относно светлините за паркиране като компоненти така, както са изменени с настоящата директива, се прилагат за целите на член 7, параграф 2 от Директива 70/156/ЕИО.
4. Независимо от разпоредбите на параграфи 2 и 3, държавите-членки, по отношение на резервните части, могат да продължат да предоставят типово одобрение на ЕО за светлините за паркиране, както и да разрешават тяхната продажба и въвеждане в експлоатация съгласно предишните версии на Директива 77/540/ЕИО, при условие че тези светлини за паркиране:
-
са предназначени за оборудване на превозни средства, които са вече в употреба, и
-
отговарят на изискванията на тази директива, които са били приложими, когато превозните средства са били регистрирани за първи път.
Член 3
Параграфите и приложенията на Регламент № 77 на Икономическата комисия за Европа на ООН (ИКЕ/ООН), посочени в точка 1 от приложение II са публикувани в Официален вестник на Европейските общности преди 1 април 1999 година.
Член 4
1. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, преди 1 октомври 1999 г.; ако публикуването, обаче, на текстовете, посочени в член 3, се забави след 1 април 1999 г., държавите-членки изпълняват настоящото задължение шест месеца след действителната дата на публикуване на тези текстове. Те незабавно информират Комисията за това.
Те прилагат тези разпоредби считано от 1 октомври 1999 г. или шест месеца след действителната дата на публикуване на тези текстове, ако публикуването на текстовете, посочени в член 3, се забави след 1 април 1999 година.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Редът и условията на позоваване се определят от държавите-членки.
2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
Член 5
Настоящата директива влиза в сила на двадесетия ден след датата на публикуването ѝ в Официалени вестник на Европейските общности.
Член 6
Адресати на настоящата директива са държавите-членки.
Съставено в Брюксел на 16 март 1999 година.

Labels: 7
8